text: Igen gemte albanere sig i containere
  10 maj 2013 kl. 13.45
  Ved middagstid fredag anholdte politiet fire albanske mænd i en container ved DFDS terminalen på Esbjerg Havn. Det skriver Jyske Vestkysten fredag.
  - Vi fik en henvendelse fra et vidne, der havde set de fire mænd gå rundt mellem containerne, der skal shippes til England. 
  Da vi kom gemte de sig i en af containerne, oplyser vagtchefen fra Esbjergs politi til jv.dk
  Anholdelsen af de fire mænd foregik roligt, og de sidder nu og venter på deres sagsbehandling.
  Det er blot 14 dage siden Syd- og Sønderjyllands Politi anholdte 15 albanere, der havde skjult sig i lastbiltrailere på havnen i Esbjerg.
  